אמינם

מרשל ברוס מאת'רס השלישי (באנגלית: Marshall Bruce Mathers III; נולד ב-17 באוקטובר 1972), המוכר בשם הבמה אמינם (Eminem), או בשם האלטר אגו שלו סלים שיידי (Slim Shady), הוא ראפר, שחקן, ומפיק מוזיקלי אמריקאי. אמינם התפרסם ב-1999 עם אלבומו פורץ הדרך, The Slim Shady LP, אשר זכה בפרס גראמי בקטגוריית אלבום הראפ הטוב ביותר. האלבום השלישי שלו, The Marshall Mathers LP, הפך לאלבום הסולו הנמכר במהירות הרבה ביותר בהיסטוריה של ארצות הברית. אמינם צבר פופולריות במהירות עצומה, מה שהביא אותו להקים חברת תקליטים משלו בשם שיידי רקורדס, בו החתים את קבוצת הראפ D12, אשר חבריה הם חברי ילדות של אמינם, בנוסף, הוסיף אמינם לחברת התקליטים את ההרכב שלו עם הראפר רויס דה "9'5 – "Bad Meets Evil". אמינם הוא הראפר הראשון בהיסטוריה שזכה בפרס האוסקר. הישגיו האישיים קבעו את מעמדו כאחד מאמני הראפ הגדולים בכל הזמנים. האלבום The Marshall Mathers LP ואלבומו הרביעי The Eminem Show זכו גם הם בפרסי גראמי, מה שהפך את אמינם לאמן הראשון שזכה בפרס אלבום הראפ הטוב ביותר עבור שלושה אלבומי סולו ברציפות. ב-2010 זכה שוב בפרס גראמי עבור אלבומו Relapse, בכך צבר 11 פרסי גראמי ופרסי הרפר הכי מהיר לשנת 2009, בכל הקריירה שלו. ב-2003, הוא זכה בפרס השיר המקורי הטוב ביותר של האוסקר עבור השיר "Lose Yourself" מהסרט "8 מייל", שבו שיחק את הדמות הראשית. "Lose Yourself" כיכב במקום הראשון של מצעד הראפ במשך התקופה הארוכה ביותר. ב-2004 הוציא את אלבומו החמישי Encore, איתו קיים סיבוב הופעות כלל עולמי בשנת 2005. בזמן סיבוב ההופעות, התמכר אמינם לתרופות שינה, והודיע באופן פתאומי על הפסקת מסע ההופעות ויציאה לגמילה, ובכך, למעשה, יצא להפסקה מהקריירה המוזיקלית. ב-15 במאי 2009, הוציא את אלבומו השישי, הראשון מאז 2004, Relapse. באותה התקופה, עם תום העשור הראשון של המאה ה-21, הוכרז אמינם בתור האמן הנמכר ביותר של העשור בארצות הברית. אמינם מכר מעל ל-800 מיליון אלבומים בכל העולם, מה שהופך אותו לאמן ההיפ הופ הנמכר ביותר בעולם כולו. בשנת 2010, הוציא אמינם את אלבומו השביעי Recovery. ב-2013 הוציא אמינם את אלבומו השמיני The Marshall Mathers LP 2, אשר זכה לביקורות חיוביות רבות. אמינם דורג במקום ה-1 ברשימת "100 האמנים הגדולים בכל הזמנים" של ערוץ VH1.‏ בנוסף, הוא דורג במקום ה-5 ברשימת "100 האמנים הגדולים בכל הזמנים" של מגזין המוזיקה רולינג סטון. אם כוללים את עבודתו המשותפת עם להקת D12, לאמינם היו 7 אלבומים אשר כיכבו במקום הראשון במצעד הבילבורד 200.‏ ב-2010, דירג הערוץ MTV את אמינם במקום ה-7 ברשימת "עשרת אמני הפופ הגדולים ביותר בהיסטוריה". אמינם גם זכה ב-10 פרסי בילבורד, ו-10 פרסי VMA. הצלחתו לא פסחה על ישראל, ובשנת 2010, במצעד השנה של גלגלצ, שירו "Love The Way You Lie" בו הוא מארח את ריהאנה, נבחר להיות שיר השנה, בדומה לשירו "Stan" בשנת 2000. כמו כן, הוא נבחר גם לזמר השנה של גלגלצ. ב-2013 זכה בפרס אמן ההיפ הופ של השנה בטקס ה-EMA, ובנוסף זכה בפרס האייקון על עבודתו. ב-2017 זכה בפרס אמן ההיפ הופ של השנה בטקס ה-EMA. מאת'רס נולד בסנט ג'וזף, מיזורי ב-17 באוקטובר 1972 בשם מארשל ברוס מאת'רס השלישי, בנם של דבורה נלסון ושל מארשל ברוס מאת'רס השני. הוריו הכירו כאשר אימו הייתה בת 14 ואביו בן 18. אימו ילדה אותו בגיל 17 לאחר 73 שעות. הוריו היו חברים בלהקת "דדי וורבאקס". אביו עזב את הבית זמן קצר לאחר שנולד ועבר לקליפורניה, ואמינם גודל על ידי אמו. יש לו שני אחים למחצה מצד אביו ואח למחצה מצד אמו. רוב ילדותו עברה עליו במעברים תכופים בין סנט ג'וזף לבין קנזס סיטי, עד שלבסוף בגיל 12 התיישבה משפחתו בפרבר של דטרויט שבמישיגן. במהלך נעוריו היה כותב מכתבים לאביו אך כולם הוחזרו בחזרה. בהיותו תלמיד בחטיבת הביניים, אמינם נקלע למריבה עם אחד מתלמידי בית הספר בו למד, הוא נפגע בראשו ואושפז בטענה שראה פיראטים חייזרים,[דרוש מקור] ונזקק לשיקום ממושך. בעקבות הקטטה, נפגעה ראייתו של אמינם ומאז הוא נזקק למשקפיים. את מריבה זו, הוא מתאר בשיר "Brain Damage" באלבום The Slim Shady LP. הוא ואימו היו בין המשפחות היחידות הלבנות בשכונה ומספר פעמים הוא הוכה על ידי צעירים שחורים. בילדותו, הקשיב לאלבום "Licensed to Ill" של להקת ביסטי בויז. דודו רוני לקח אותו למועדוני ראפ, שעוררו את התעניינותו במוזיקת היפ הופ. הוא כינה את עצמו "מניקס" ו-"M&M" שהם ראשי תיבות של שמו מרשל מאת'רס אך איית את שמו Eminem על מנת להימנע מתביעה מחברת M&M's בגין שימוש בשם מסחרי. אמינם נהג להסתובב עם מילונים והשווה מילים דומות באנגלית כדי ליצור חרוזים. פעולות אלו מינפו את הבנתו בראפ, ובעקבות כך אמינם סיגל לעצמו יכולות Freestyle גבוהות ביותר, אותן ניצל ל"קרבות היפ הופ". בעקבות כך, אמינם נקרא "גאון" בסביבתו. בינתיים, נכשל אמינם בלימודיו, ובגיל 17 נשר מלימודיו בהיותו בכיתה יא'. בשנת 1991 התאבד דודו רוני בירייה מרובה ציידים בראשו בעקבות אהבה נכזבת. אמינם, שהיה מאוד קרוב לדודו רוני, לקח את המקרה בצורה קשה מאוד והסתגר בביתו ופיתח שנאה תהומית לאמו, והשמיץ אותה במשך שנים בשיריו, כאשר השיא היה בשיר "Cleanin' Out My Closet", בו הוא מאשים אותה שהרסה לו את הילדות עקב היותה מכורה לסמים. בבית השלישי של הקליפ באותו שיר, אמינם קובר את אימו. בשנת 2001 פרסם אוטוביוגרפיה חלקית בשם "Angry Blonde". ב-21 באוקטובר 2008 הוציא אמינם ספר אוטוביוגרפי מלא בשם "The Way I Am", שבו הוא מספר על מאבקיו עם עוני, סמים, תהילה, שברון-לב ודיכאון, ביחד עם גרסאותיו על מחלוקות העבר שהתפרסמו בתקשורת. הספר גם כולל חלק מהדפים המקוריים עליהם אמינם כתב את מילות השירים כמו "Stan" ו-"The Real Slim Shady". מאת'רס עורר עניין רב בציבור הן בגלל היותו ראפר מצליח והן בגלל משפחתו וחייו האישיים. הוא נישא פעמיים לקימברלי אן סקוט (בקיצור: קים), אותה הכיר בתיכון. הם החלו את מערכת היחסים ההפכפכה שלהם בשנת 1989, והתחתנו בשנת 1999. בשנת 2000, קים ניסתה להתאבד ולתבוע את אמינם על השמצה אחרי שהוא תיאר את המוות האלים שלה בשירו "קים". הזוג התגרש לראשונה בשנת 2001 אבל נישאו שוב בינואר 2006. לאחר מכן הם התגרשו שנית בדצמבר אותה שנה, כשהם הסכימו ביניהם על משמורת על ביתם היילי ג'ייד סקוט (נולדה ב-25 בדצמבר 1995). היילי ג'ייד הופיעה פעמים רבות בשיריו של אמינם, ביניהם "Hailie's Song"‏, "97' Bonnie and Clyde"‏,"forget about Dre" ,"Mockingbird"‏, "Cleanin' Out My Closet" ו-"When I'm Gone". בתחילת 2010, אמינם הגיב לדיווחים בצהובונים שהוא וקים הולכים להתאחד בהכחשה גורפת. בנוסף לבתו הביולוגית היילי, לאמינם שתי בנות מאומצות: אליינה (לייני) מאת'רס, אחייניתה של אשתו לשעבר קים, שהוזכרה בשירים "Mockingbird",‏ "Airplanes Part II" ו-"Going Through Changes"; ויטני, בתה של קים מיחסים קודמים. ויטני מוזכרת בשיר "Going through Changes". אמינם הוא גם האפוטרופוס החוקי של אחיו למחצה נייתן המוזכר בבית השלישי בשיר "Cleanin' Out My Closet" ובשיר "Headlights" מהאלבום "The Marshall Mathers LP 2". באוקטובר 2024, אמינם חשף שהוא הולך להפוך לסבא בקליפ לשירו "Temporary". השיר מופיע באלבומו The Death of Slim Shady (Coup De Grâce) ומוקדש לבתו, היילי ג'ייד. בסוף הקליפ של השיר, היילי מפתיעה את אמינם בכך שהיא מעניקה לו חולצה שעליה כתוב "Grandpa" ומספר 1, יחד עם תמונה של אולטרסאונד. בשנת 1999 נתבע מאת'רס על ידי אימו בגין השמצה בסכום של 10 מיליון דולר. בכתב התביעה היא טענה שאמינם משמיץ אותה במילות שירי האלבום "The Slim Shady LP". בפסק הדין שניתן בשנת 2001, היא זכתה בפיצויים בסכום של 1,600 דולר. ב-3 ביוני 2000 נעצר מאת'רס במהלך ויכוח בחנות למוצרי שמע לרכב ברויאל אוק, מישיגן. יחד איתו נעצר גם חברו דאגלס דייל (Douglas Dail), כששלף אקדח לא טעון והחזיק אותו כאשר הוא מכוון לקרקע. למחרת, בעיר וורן שבמישיגן, הוא נראה על ידי עוברי אורח כשהוא תוקף את הסדרן במגרש החנייה של "Hot Rock Café" לאחר שזה התנשק עם קים, שהייתה באותה תקופה אשתו. הוא נשפט לשנתיים על תנאי על שני המקרים. בקיץ 2001 נשפט מאת'רס למאסר על תנאי על דריכת כלי נשק כשהוא מנהל וויכוח עם עובד בחברת התקליטים "Psychopathic Records". אמינם שילם קנס בסך 2,000 דולר וגם ביצע כמה שעות של עבודות שירות לתועלת הציבור. בשנת 2007 נכשלה תביעתן של חברת פרסום המוזיקה שלו "Eight Mile Style LLC", ביחד עם חברת "Martin Affiliated LLC", כנגד החברות אפל ואפטרמת' אנטרטיינמנט. בתביעה נטען שלאפטרמת' לא הייתה את הזכות לנהל משא ומתן ללא רשות כדי לסגור עסקה עם אפל, שבה תאפשר הורדת 93 שירים של אמינם בשירות תוכנת ה-iTunes שלה. התיק נגד אפל יושב זמן קצר לאחר התחלת המשפט בסוף ספטמבר 2009. אמינם דיבר בפתיחות כמה וכמה פעמים על התמכרותו לתרופות מרשם, ביניהם אוקסיקודון, ויקודין (אופיאטים), אמביאן (כדור שינה מהדור החדש), ואליום ומתאדון (כדורי הרגעה). לדוגמה בשירו "Deja Vu" שבו הוא מתאר את התמכרותו לכדורי מרשם ואלכוהול. חברו ללהקת D12, הראפר פרוף, הצהיר בשנת 2002 שמאת'רס "מתפכח לאט לאט" מתלות באלכוהול ותרופות. עם זאת, הוא לקח כדורי שינה מסוג אמביאן על מנת לטפל בבעיות ההירדמות שלו. עקב כך, באוגוסט 2005 מאת'רס ביטל את סבב הופעותיו באירופה במסע ההופעות העולמי "Anger Management Tour", ובסופו של דבר יצא לטיפול גמילה מ"תלות בתרופות שינה". בשנת 2009 התראיין בתוכנית האירוח הבריטית של ג'ונתן רוס והודה בחומרת ההתמכרות שלו, על כך ששקל להתאבד, ואמר: "אני פשוט לא טיפלתי בעצמי, ולפעמים פשוט רציתי להרים ידיים." הוא גם אישר שהוא לא פיכח, באומרו "הראפ היה התרופה שלי... אבל אז התחלתי להשתמש בדברים אחרים כדי שאוכל להרגיש טוב עם עצמי. עכשיו הראפ שוב פעם גורם לי להרגיש טוב." אמינם כתב מספר שירים בהם הוא מזכיר את מערכת יחסיו עם זמרת הפופ מריה קארי, אף על פי שהיא מכחישה את כל טענותיו. היא אמרה שהם בילו ביחד אבל לא היה להם קשר עמוק או פעילות מינית. אמינם שלל את הכחשותיה בשיריו "Superman"‏, "When The Music Stops",‏ "Bidusa"‏, "Jimmy Crack Corn", ‏"Bagpipes From Baghdad" ו-"The Warning". בזמן שהשיר "Superman" הופץ בשנת 2003, קארי הוציאה שיר תגובה בשם "Clown" מהאלבום Charmbracelet. שירו של אמינם "Bagpipes From Baghdad" מהאלבום "Relapse" היווה את ההתייחסות הידועה ביותר שאמינם הקדיש למחלוקת ביניהם. בשיר אמינם ממעיט בערכה של מערכת היחסים בין קארי לבעלה, ניק קאנון. קאנון הגיב לאמינם באומרו שהקריירה שלו מבוססת על "קנאה עיוורת וגזענית", והתבדח על זה שהוא אולי יחזור לקריירת הראפ, כדי שהוא יוכל לנקום באמינם. לאחר מכן אמינם התבטא באומרו שהזוג פירש לא נכון את כוונת השיר ושהוא מאחל לשניהם את הזוגיות הטובה ביותר. לאחר מכן קאנון אמר שהוא לא שומר טינה לאמינם, ושהוא פשוט היה חייב לבטא את רגשותיו בנוגע לשיר. בשנת 2009, קארי הוציאה את השיר "Obsessed", בו היא שרה על אדם אובססיבי שטוען שיש לו מערכת יחסים איתה. קאנון טען שהשיר לא בא לפגוע ולהעליב את אמינם באופן ישיר. עם זאת, בסוף יולי 2009, אמינם הגיב כשהוא מוציא את השיר "The Warning". השיר כולל דגימות מהקלטות המשיבון שהושארו על ידי מריה קארי בשעה ששניהם ניהלו מערכת יחסים. אמינם רמז שיש לו גם עדות חותכת אחרת בנוגע למערכת היחסים, ושהוא מחזיק אותה בחזקתו. כשנה לאחר מכן, בספטמבר 2010 ניק קאנון הגיב עם השיר "I'm a Slick Rick", שבו הוא תוקף את אמינם בבית השני. מריה קארי אמרה את המילה האחרונה בתוכנית "The Andy show" כשאנדי שואל אותה אם היא יכולה להגיד שלושה דברים טובים על אמינם והיא הגיבה בכך שהתייחסה לשוקולד "M&M" ומכחישה לקיומו או לריב. בשנת 1992 חתם מאת'רס בחברת ההפקות FBT, בבעלות האחים ג'ף ומארק באס (Jeff and Mark Bass). מאת'רס עבד בשטיפת כלים וקיבל שכר נמוך מאוד. ב-1996, הקליט במרתף ביתו את אלבומו הראשון "Infinite", עם ציוד האולפן של האחים באס. האלבום הופץ בלייבל העצמאי של האחים "Web Entertainment". משמעות שמו של האלבום "Infinite" הוא "אינסופי". בבחירת שמו של האלבום, אמינם הסביר: "מטבע הדברים, אני הייתי צעיר והושפעתי על ידי אמנים אחרים, קיבלתי הרבה משובים מאנשים שאמרו לי שאני נשמע כמו ראפרים אחרים כמו Nas ו-AZ. 'אינסופי' היה הניסיון שלי להבין איך אני רוצה שסגנון המוזיקה יהיה ייחודי רק לי, ואיך להישמע על המיקרופון ולהציג את עצמי. זה היה שלב ההתפתחות. הרגשתי ש'אינסופי' היה כמו דמו שפשוט רוצה לנסוק למעלה." הנושאים ש-Infinite מדבר עליהם בין השאר, הם מאבקיו של מאת'רס לגידול ילדתו היילי שעומדת להיוולד בקרוב, בזמן שהוא במצב כלכלי כל כך חמור עד שאפילו אין לו כסף לאוטובוס, והוא חייב להשקיע במוזיקה כדי שיוכל להתפרסם ולהתעשר. בתחילת הקריירה שלו, מאת'רס שיתף פעולה עם ראפר אחר מדטרויט בשם "רויס דה "9'5", תחת שם הבמה "Bad Meets Evil". לאחר ש-"Infinite" יצא לאור, היו חייו של מאת'רס רוויים מאבקים אישיים, התמכרות לסמים ואלכוהול, עד כדי ניסיון התאבדות שלא צלח. על שם במה זה נכתב השיר "Bad Meets Evil" באלבום "The Slim Shady LP". עם הפצת "The Slim Shady LP", הואשם אמינם על ידי הראפר המחתרתי Cage בהעתקת סגנון כתיבתו. בשנת 1997 ביקש ג'ימי איובין, מנכ"ל חברת התקליטים אינטרסקופ רקורדס, לקבל קלטת דמו של מאת'רס לאחר שזה הגיע למקום השני בתחרות הראפ הנחשבת "Rap Olympics". אותה קלטת נקראה "The Slim Shady EP". ג'ימי השמיע את הקלטת לד"ר דרה, מייסד חברת התקליטים אפטרמת' אנטרטיינמנט. שניהם התרשמו עמוקות מסגנונו של אמינם, והזמינו אותו להקלטת אלבומו השני The Slim Shady LP. לפי מגזין הבילבורד, בנקודה זו בחייו של אמינם, "הוא הבין ששאיפותיו המוזיקליות הן הדרך היחידה לברוח מחייו העצובים". אחרי שהוחתם בשנת 1998 ב-אפטרמת' אנטרטיינמנט/אינטרסקופ רקורדס, אמינם הוציא לאור את אלבומו פורץ הדרך "The Slim Shady LP" בהפקתו של ד"ר דרה אחרי שנה אחת של עבודה באולפן, בשנת 1999. האלבום הפך לאחד האלבומים המצליחים ביותר במכירות בשנה זו, וזכה בפלטינה משולשת עד סוף השנה. כאשר פופולריות האלבום החלה נוסקת, התעורר דיון ציבורי בדבר מילות השירים הבוטות באלבום. בשירו "97 Bonnie and Clyde", תיאר טיול דמיוני עם בתו התינוקת היילי, שבמהלכו הוא נפטר מגופת אימה על ידי הטבעתה באגם; וכן בשיר "Guilty Conscience", בו עודד דמות גבר בשיר לרצוח את אשתו והמאהב שלה. "Guilty Conscience", סימן את תחילת החברות ושיתוף הפעולה המוזיקלי בינו לבין ד"ר דרה. משיתוף פעולה זה נרקמו השירים "Forgot About Dre" ו-"What's the Difference", מאלבומו של ד"ר דרה 2001, "Bitch Please II" מהאלבום The Marshall Mathers LP, ועוד רבים. בנוסף, ד"ר דרה הפיק את כל אלבומי האולפן של אמינם תחת הלייבל אפטרמת' אנטרטיינמנט.‏ במאי 2000 יצא אלבומו The Marshall Mathers LP, שזכה להצלחה רבה ונמכר בשבוע הראשון לאחר צאתו ב-1.76 מיליון עותקים, וכך הפך לאלבום ההיפ הופ שנמכר במהירות הגבוהה ביותר בכל הזמנים. בכך שבר את שיאי המכירות של האלבום Doggystyle של סנופ דוג כאלבום ההיפ ההופ שנמכר במהירות הגבוהה ביותר, ושל האלבום ...Baby One More Time של בריטני ספירס כאלבום הסולו שנמכר במהירות הרבה ביותר בהיסטוריה של ארצות הברית. הסינגל הראשון שהופץ מהאלבום, "The Real Slim Shady" התאפיין במילים בוטות, בו השמיץ אמינם ידוענים שונים כגון כריסטינה אגילרה ובריטני ספירס. בסינגל השני, "The Way I Am", בו הוא פונה למעריציו ומספר להם שהפרסום הזיק לחייו, כמו כן מסביר כמה שזה מפריע לו כאשר פונים אליו ברחוב בזמן שהוא עוסק בדברים שונים. הסינגל השלישי מהאלבום, "Stan", נחשב לאחד הסינגלים הידועים ביותר של אמינם. זהו סימפול של השיר "Thank You" של הזמרת דיידו, ובו אמינם מתמודד עם הפופולריות החדשה שצבר באמצעות סיפור על מעריץ מטורף שלו שמתאבד ביחד עם חברתו ההרה על ידי דרדור מכוניתו לאגם, בתגובה לכך שאמינם כביכול לא ענה למכתבים ששלח לו. השיר זכה בתואר "שיר השנה" בתחרויות שונות ברדיו ובטלוויזיה בעולם (כולל בישראל בגלגלצ). "Stan" גם הביא לזמרת דיידו את חשיפתה הגדולה הראשונה, וזמן קצר לאחר מכן הפכה לכוכבת בזכות עצמה עם הביצוע המלא ל-"Thank you". האלבום השלישי של אמינם המשיך להצליח במכירות, אך המחלוקת סביב אמינם ושיריו גברה והלכה, במיוחד כשאלבומו היה מועמד לפרס גראמי בקטגוריית אלבום השנה. אמינם טען כי אין לקחת את מילות השירים ברצינות, ואין לו דבר כנגד הומוסקסואלים או נשים, בניגוד לרושם המתקבל משיריו, אך ארגון הליגה ההומו-לסבית נגד השמצה החרים את טקס גראמי במחאה נגדו. אמינם הגיב, בין השאר, בכך ששר את "Stan" על במת הטקס עם הזמר אלטון ג'ון (הומוסקסואל מוצהר), תוך שהוא מתחבק איתו על מנת להראות כי אינו שונא הומוסקסואלים. בתקופה זו יצא אמינם לסיבוב הופעות בשם "Up In Smoke Tour", בו הופיע עם ד"ר דרה, סנופ דוג, אקזיביט ואייס קיוב. כמו כן יצא לסיבוב הופעות בשם "Family Values Tour" בו הופיע עם לימפ ביזקיט. אלבומו הרביעי של אמינם, "The Eminem Show" (המופע של אמינם), יצא ב-2002, והופק ברובו על ידי אמינם עצמו. הסינגל הראשון מתוכו, "Without Me", כלל השמצות על להקות בנים, ועל זמרים כגון מובי, לימפ ביזקיט וליין צ'ייני. "The Eminem Show" הגיע למעמד אלבום פלטינה כפול 8 על ידי ה-RIAA. נושאי האלבום מדברים על האופן בו הושפע אמינם מהפרסום, מערכת היחסים עם מריה קארי, אשתו קים וילדתו היילי, והסטטוס שלו בקהילת ההיפ הופ. באלבום זה הוא גם מתאר סיטואציה מציאותית שהתרחשה בשנת 2000 בה נקלע להתקף קנאה, כשאשתו קים התנשקה עם סדרן במגרש חנייה. בסקיט, אמינם מחכה במכוניתו במגרש חנייה יחד עם חבר, וכאשר הוא רואה את הסדרן מנשק את קים, הוא שואל את חברו "היא נישקה אותו עכשיו???" בעוד חברו מנסה לשכנע אותו שהסדרן לא נישק את קים, אמינם רץ אליו כשאקדח לא טעון בידו ומכה אותו בראשו בקת האקדח. בעקבות תגרה זו, אמינם נתבע, הובא בפני בית המשפט ונמצא אשם. האלבום זכה, כמו קודמו, במספר פרסי גראמי ו-MTV, והיה לאלבום הנמכר ביותר בשנת 2002. מלבד "Without Me", האלבום נפתח בשיר בשם "White America" והסינגלים הבולטים שיצאו מאלבום זה הם: "Cleanin' Out My Closet", ‏"Superman" ו-"Sing For The Moment". ב-8 בדצמבר 2003 דיווח אתר האינטרנט "Media Research Center" שהשירות החשאי של ארצות הברית הודה שהוא בודק טענות על כך שאמינם איים על נשיא ארצות הברית במילות שיריו: "לעזאזל עם הכסף/אני לא שר ראפ בשביל "dead presidents" (סלנג שפירושו דולרים)/אני מעדיף לראות את הנשיא מת/זה אף פעם לא נאמר, אבל קבעתי תקדים..." השורה היא חלק מהשיר "We As Americans" שמופיע בדיסק הבונוס במהדורה המיוחדת של Encore.‏ אלבום הסולו החמישי של אמינם, "Encore" (הדרן), יצא בסוף 2004. גם אלבום זה, הגיע לראש רשימת המצעדים. בסינגל הראשון מתוכו, "Just Lose It", תקף אמינם את הזמר מייקל ג'קסון על ניתוחיו הפלסטיים ועל המשפט שהתנהל נגדו באותה תקופה באשמת התעללות מינית בילדים. ב-12 באוקטובר 2004, שבוע אחרי יציאת Just Lose It לאור, מייקל ג'קסון התראיין אצל סטיב הרווי מתחנת הרדיו לוס אנג'לס, ובו הביע את מורת רוחו מקליפ הווידאו של "Just Lose It". השיר עורר ביקורת נגד אמינם, וחלק מערוצי הטלוויזיה הפסיקו לשדר את הקליפ לשיר. שיר בוטה נוסף מתוך האלבום היה "Mosh", שיצא לפני יום הבחירות לנשיאות ארצות הברית 2004, וכלל ביקורת חריפה נגד מדיניותו של הנשיא ג'ורג' ווקר בוש, עם מילות שיר כמו "לעזאזל עם בוש", "איך אנחנו יכולים להרשות לדבר כמוהו לקרות ?" ו"הוא (בוש) נשק להשמדה המונית שאנחנו קוראים לו הנשיא שלנו". בקליפ הווידאו לשיר, אמינם קורא לכולם להתאגד איתו ואוסף צבא של אנשים, בו נמצא גם הראפר לויד בנקס, שמוצגים כקורבנות של ממשל בוש ומוליך אותם לעבר הבית הלבן. כשהצבא של אמינם פורץ פנימה, מתגלה לצופים שהם פשוט נרשמים כדי שיוכלו להצביע בבחירות. הקליפ מסתיים במילים "VOTE Tuesday November 2" על המסך (תרגום – הצביעו ביום שלישי, השניים בנובמבר). יום שלישי הוא היום בו נפלו התאומים במתקפת הטרור. לאחר שבוש נבחר שוב, סיום הקליפ שונה, ורואים בו את אמינם מפגין בזמן שבוש נואם. בשנת 2005 התעוררו שמועות על רצונו של אמינם לפרוש מקריירת הסולו שלו אחרי שש שנים בלבד ומכירות של עשרות מיליוני אלבומים. בתחילת 2005 נשמעו ספקולציות על כך שאמינם צפוי להוציא אלבום כפול בהמשך השנה, ששמו יהיה "The Funeral" (ההלוויה). לאחר מכן התברר שמדובר באוסף להיטים שנקרא Curtain Call: The Hits, והוא הופץ בדצמבר אותה שנה. באלבום זה הוא גם הקליט שני סינגלים חדשים "When I'm Gone" ו"Shake That" עם נייט דוג. באותו אלבום נכלל גם השיר Stan שאמינם שר על במת טקס גראמי עם הזמר אלטון ג'ון. ביולי 2005, דווחה על ידי Detroit Free Press ידיעה מרעישה על אפשרות שאמינם סיים את קריירת הסולו, וחבריו הקרובים צוטטו כשאמרו שהוא החל בהסבה מקצועית למפיק מוזיקלי ושהוא יעסוק יותר בהפקות לאמנים אחרים. באותה תקופה הוא רואיין בתוכנית הרדיו "Mojo in the Morning" והכחיש את השמועות. מדברי אמינם: "אני נמצא בנקודה בחיי בה אני מרגיש שאני לא יודע לאן הקריירה שלי תתפתח... זאת הסיבה שקראנו לאוסף הלהיטים Curtain Call (קריאה אחרונה), כי לא ידענו אם זה יהיה הדבר הסופי". Curtain Call: The Hits יצא לאור ב-6 בדצמבר 2005, תחת הלייבל אפטרמת' אנטרטיינמנט.‏ בשבוע הראשון הוא מכר 441,000 עותקים בארצות הברית, והיה לאלבום הרביעי של אמינם שהגיע לפסגה במצעד בילבורד 200. האלבום זכה בפלטינה כפולה על ידי ה-RIAA. בסוף 2006 הפיק אלבום בשם The Re-Up (העלייה מחדש), שנועד לקדם זמרים חדשים מחברת ההפקות שלו. באלבום התארחו 50 סנט, אובי טרייס, קשיס, D12, סטאט קיו ועוד. במחצית השנייה של העשור הראשון של שנות ה-2000 עסק אמינם בעיקר בהפקות של אלבומים לאמנים שונים, תחת חברת ההפקות שלו, שיידי רקורדס, שנוסדה עבורו על ידי אינטרסקופ רקורדס עוד בשנת 2000. הוא החתים בחברה אמנים כגון אובי טרייס, D12, סטאט קיו ודה אלכמיסט, והפיק את אלבומיהם. כמו כן, הפיק גם את האלבום Loyal To The Game עבור הראפר טופאק. ב-2007 אמינם התארח באלבומו החמישי של הראפר T.I. "טיאיי vs טיאייפי" בשיר "Touchdown". אחרי שלוש שנים ללא הופעות, יצא אמינם בשנה זו למסע הופעות בארצות הברית, בו אירח אמנים כגון 50 סנט, D12, ליל ג'ון ואובי טרייס. הוא ביטל את מסע ההופעות שתוכנן באירופה באותה תקופה, והודיע שהוא מתחיל תהליך של גמילה מסמים בעקבות התמכרות לכדורי שינה. בספטמבר 2007 רואיין בתחנת הרדיו "Hot 97". במהלך הראיון אמר שהוא במצב של "חוסר ודאות", והוא שוקל מתי והאם להוציא אלבום אולפן נוסף. הוא אמר "אני תמיד בעבודה... אני תמיד באולפן, האנרגיות שם טובות. לזמן מה, אני לא רציתי לחזור לעבודה באולפן... הייתי צריך לטפל בבעיות אישיות. כרגע אני נפטר מהבעיות האישיות וזו הרגשה טובה." בספטמבר 2008 אמינם רואיין בתחנת הרדיו "Shade 45" ואמר: "כרגע אני פשוט מרכז את כל החומר שלי, ומתחיל לעבוד עליו באולפן. אני פשוט מוציא את השירים בקצב אדיר ומפיק המון. ככל שאתה עובד יותר זמן בהפקה של השיר, ככה התוצאה הסופית יוצאת טובה יותר. אני פשוט ממשיך לשפר ולשפר את השירים." הראיון התרחש בתקופה ש-אינטרסקופ רקורדס סוף סוף אישרו שאמינם מוציא אלבום חדש. בדצמבר 2008 פורסמו עוד פרטים בנוגע לאלבום ואושר שהאלבום ייקרא "Relapse" (נסיגה/הידרדרות). עוד אמר "אני וד"ר דרה עבדנו באולפן כמו בימים הטובים. בסופו של דבר דרה הפיק את רוב שירי האלבום. עבדנו ביחד והגענו לרמות מקצועיות שרק אני ודרה יכולים להגיע אליהן". ב-5 במאי 2009 הודיע אמינם על הוצאת שני אלבומים חדשים עד סוף השנה. ב-19 במאי יצא אלבומו הראשון מאז 2004, "Relapse". רוב האלבום מדבר על השיקום של אמינם מהסמים ומתרופות המרשם. ב-7 באפריל 2009, יצא הסינגל השני "We Made You",‏ בו אמינם מביע את דעתו על תרבות הטראש האמריקאית. על אף ש-Relapse לא הצליח למכור כמו אלבומיו האחרונים של אמינם, הוא עדיין זכה להצלחה גדולה ולתגובות שבח מצד הקהל והמבקרים, בזמן שהוא קובע מחדש את נוכחותו של אמינם בקהילת ההיפ הופ. "Relapse" היה לאחד האלבומים הנמכרים ביותר בשנת 2009. הוא הצליח למכור יותר מחמישה מיליון עותקים בתפוצה כלל עולמית. בטקס פרסי הקולנוע של MTV לשנת 2009 נחת סשה ברון כהן מהתקרה מעל לקהל כשהוא תלוי בחבלים ולבוש בדמות מלאך היישר למקומו של אמינם, כשישבנו החשוף נוגע בפניו של אמינם. אמינם, בתגובה, קם ויצא נסער מהטקס. שלושה ימים לאחר מכן, אמינם אמר שזו הייתה מתיחה ששניהם תכננו ביחד. באוקטובר אותה שנה אמינם הופיע במסגרת פסטיבל המוזיקה "Voodoo Music Experience" בניו אורלינס כזמר הראשי. זו הייתה ההופעה המלאה הראשונה שלו בשנת 2009. ההופעה כללה מספר שירים מהאלבום Relapse, כמו כן כללה גם רבים מלהיטי העבר שלו, הוא הופיע ביחד עם להקתו D12. ב-19 בנובמבר, אמינם הודיע באתר האינטרנט שלו שהאלבום "Relapse: The Refill" יראה אור ב-21 בדצמבר 2009. האלבום הוא הוצאה מחודשת של האלבום Relapse, הוא כולל 7 שירי בונוס חדשים בדיסק נפרד. בהצהרה זו הוא תיאר את האלבום החדש: רציתי להוציא חומר נוסף למעריצים שלי עוד השנה, כמו שהבטחתי... אני מקווה שהשירים של The Refill יספקו את המעריצים עד ההוצאה של Relapse 2 בשנה הבאה. אני עובד עם ד"ר דרה ועם עוד כמה מפיקים, בהם Just Blaze. נוסח האלבום Relapse 2 יהיה שונה לגמרי, השירים שלו כבר עכשיו נשמעים מאוד שונה מהשירים שהתכוונתי שיהיו, אבל רציתי שהחומר שנשאר ייצא לאור וכך יצא לאור The Refill. בהמשך השנה יצאו עוד ארבעה סינגלים מהאלבום "Relapse", ביניהם השיר "Beautiful" המתאר את התמודדותו של אמינם עם דיכאון וסמים, ו"Crack A Bottle" בשיתוף עם ד"ר דרה ו-50 סנט. בספטמבר 2009, אמינם התארח עם הראפרים קניה ווסט וליל ויין בסינגל השלישי של הראפר דרייק, "Forever". הסינגל נכלל באלבום "Relapse: Refill" ובפסקול הסרט של לברון ג'יימס More Than a Game. אמינם גם התארח באלבומו השביעי של ליל ויין "Rebirth" בשיר "Drop the World" שהופץ בסוף 2009 והופיע ביחד עם השיר "Forever" בטקס פרסי גראמי של 2009. בסוף מרץ 2010 אמינם הודיע בחשבון הטוויטר שלו שחדשות גדולות מגיעות בקרוב, וב-13 באפריל 2010 הודיע שלא יוציא את "Relapse 2". כמה שעות מאוחר יותר הוא הודיע שייצא אלבום, אך הוא לא ייקרא "Relapse 2", אלא "Recovery" ויופץ ב-22 ביוני 2010. אמינם אמר: "במקור תכננתי ש-"Relapse 2" יופץ בסוף שנת 2009. אבל המשכתי להקליט ולעבוד עם מפיקים חדשים והרעיון של אלבום המשך ל-"Relapse" החל להיראות לי פחות ופחות הגיוני, ורציתי להוציא אלבום חדש לגמרי. המוזיקה ב-"Recovery" היא מאוד שונה מהנוסח של "Relapse", ואני חושב שמגיע לו שם משלו." אלבום האולפן השביעי שלו, "Recovery", יצא לאור ב-21 ביוני 2010. האלבום מכר 741,000 עותקים בארצות הברית בשבוע הראשון, ונכנס למקום ה-1 במצעד מכירות האלבומים Billboard 200.‏ הסינגל הראשון, "Not Afraid" (בו אמינם מתאר את ההתנקות מסמים ואיך הוא אכזב את מעריציו באלבומו האחרון Relapse), הופץ ב-29 באפריל, זכה ליותר ממיליארד צפיות ביוטיוב, ונכנס היישר למקום הראשון במצעד Billboard Hot 100, כשבמקום השני נמצא הסינגל השני. "Love the Way You Lie" עם הזמרת ריהאנה שזכה למעלה מ-2 מיליארד צפיות ביוטיוב. למעט כמה ביקורות על כך שהוא ממשיך את הסגנון של האלבומים הקודמים, זכה "Recovery" לביקורות חיוביות ממרבית מבקרי המוזיקה. נכון ל-21 בנובמבר 2010, האלבום מכר שלושה מיליון עותקים בארצות הברית. אמינם התארח באלבומו הראשון של B.o.B‏ "הרפתקאותיו של בובי ריי" בשיר "Airplanes Part II", בנוסף לו ול-B.o.B סולנית להקת הרוק פאראמור היילי ויליאמס מופיעה בשיר. זמן קצר אחרי זה אמינם הפיץ את "Despicable" שהוא פרייסטייל לשיר של דרייק "Over" ולשיר של לויד בנקס וג'ולס סנטנה "Beamer, Benz, or Bentley" כפרומו לקראת "Recovery". אמינם הופיע בטקס הפרסים "2010 BET Awards",‏ כשהוא מבצע את השיר "Airplanes Part II" עם B.o.B ואת השיר "Not Afraid". בנוסף הוא גם הופיע בהופעה החיה "Activison E3". ביוני 2010, אמינם וג'יי זי הודיעו שהם עשויים להופיע ביחד בשתי הופעות בדטרויט וניו יורק. האירוע נקרא בשם "The Home & Home Tour". הכרטיסים לשתי ההופעות הראשונות נמכרו ואזלו במהירות, והופעות רבות נוספו ללוח הזמנים בכל מקום. "BET" גם הכריז על אמינם על הראפר מספר 1 של המאה ה-21. ב-12 בספטמבר 2010 אמינם פתח את ההופעה הראשונה של טקס פרסי הקולנוע של MTV לשנת 2010, עם השיר "Not Afraid" ו-"Love the Way You Lie" שבו הזמרת ריהאנה שרה בפזמון. עקב ההצלחה של Recovery והמופע "The Home & Home Tour", אמינם זכה בפרס "Hottest MC in the Game" לשנת 2010 של MTV,‏ והפרס "Emcee of the Year" של אתר חדשות ההיפ הופ באינטרנט "HipHopDX".‏ בנוסף לשירים "Not Afraid" ו-"Love The Way You Lie", אפשר למצוא באלבום Recovery גם שיתופי פעולה עם הזמרת פינק ועם הראפר ליל ויין. אמינם וריהאנה שיתפו פעולה שנית בשביל השיר "Love the Way You Lie, Part II" שהוא שיר ההמשך לסינגל "Love the Way You Lie". בחלק השני ריהאנה היא הזמרת המובילה, בעוד שאמינם הוא הזמר המוביל בחלק הראשון. החלק השני מתאר מערכת היחסים מנקודת המבט הנשית. השיר עצמו מופיע באלבום Loud של ריהאנה. ניקי מינאז' שיתפה פעולה עם אמינם בשיר ששמו "Roman's Revenge" שאמור להיכלל באלבום שלה Pink Friday.‏ השיר מתייחס לאלטר אגו של מינאג' "Roman Zolanski" שמאפיין את האלטר אגו של אמינם סליים שיידי. שיתוף פעולה חדש של אמינם עם המפיק במוזיקלי Alex da Kid הופץ לפני חג המולד. אמינם גם השתתף בשיר "That's All She Wrote" של הראפר T.I. המופיע באלבומו No Mercy.‏ בנוסף, השיר "I Need a Doctor" עם ד"ר דרה דלף לרשת. שמועות גרסו כי השיר ייכלל באלבום Detox של ד"ר דרה שנצפה לצאת בקרוב, או באלבום הבא של אמינם. הקליפ לשיר "Love The Way You Lie" צבר כ-2 מיליארד צפיות ביוטיוב (נכון לאוגוסט 2021), והוא אחד מקטעי הווידאו הנצפים ביותר בתולדות האתר. בקליפ מופיעים מייגן פוקס ודומיניק מונאהן. ב-2010 אמינם החל לעבוד על אלבום חדש, Hell: The Sequel, יחד עם רויס דה "9'5. שיתוף הפעולה ביניהם החל ב-1999, אז נקראו Bad Meets Evil. האלבום יצא ב-14 ביוני 2011. בזמן שאמינם לא הוציא אלבום סטודיו חדש הוא עבד והפיק יחד עם הרכב ההיפ-הופ Slaughterhouse בחסות אולפן ההקלטות שלו "שיידי רקורדס" אלבום אולפן שנקרא "Welcome to: Our House" והשתתף בשלושה שירים מן האלבום. ב-24 במאי 2012, אמינם הודיע על כך שהוא עובד על אלבום חדש. האלבום החדש של אמינם נקרא The Marshall Mathers LP 2 והוא יצא ב-5 בנובמבר 2013. אלבום המשך לאלבומו המצליח של אמינם "The Marshall Mathers LP" משנת 2000, שמכר מעל ל-21 מיליון עותקים ברחבי העולם. השיר "Survival" באלבום הוצג לראשונה בטריילר למשחק המחשב החדש: "Call Of Duty: Ghosts", לאחר מכן השיר יצא לאור כסינגל שני ב-8 באוקטובר, ובאותו היום יצא גם הווידאו קליפ שזכה למעל מ-70 מיליון צפיות. ב-25 באוגוסט 2013, יצא הסינגל הראשון: "Berzerk" מעל 100 מיליון, ב-15 באוקטובר, יצא הסינגל השלישי מן האלבום: "Rap God" מעל 120 מיליון, ב-29 באוקטובר, יצא לאור הסינגל הרביעי: "The Monster", בשיתוף ריהאנה והגיע ל-300 מיליון צפיות ומעבר, השיר הגיע למקום ה-1 במצעד הבילבורד הוט 100. ב-3 בנובמבר, אמינם זכה בתואר "אומן השנה" בטקס פרסי יוטיוב הראשון שנערך אי פעם, בנוסף אמינם ביצע הופעה חיה של הסינגל שלו "Rap God" מן האלבום The Marshall Mathers LP 2. ב-5 בנובמבר, יצא לאור האלבום "The Marshall Mathers LP 2", האלבום מכר כ-792,000 עותקים בשבוע הראשון לצאתו לאור בארצות הברית והוצב במקום הראשון במצעד הבילבורד 200. ב-10 בנובמבר, זכה אמינם בתואר "Global Icon" ובתואר "אומן ההיפ-הופ של השנה" בטקס ה-EMA שנערך באמסטרדם 2013, בטקס אמינם ביצע הופעה חיה של שניים מהסינגלים מהאלבום החדש: "Berzerk" ו"Rap God". ב-15 בפברואר 2014 אמינם התחיל לערוך את מסע ההופעות שלו "Rapture" בניו זילנד ולאחר מכן באוסטרליה ודרום אפריקה. באוגוסט 2014 ערך עם הזמרת ריהאנה את מסע ההופעות "The Monster Tour". האלבום התשיעי של אמינם הוא "Shady XV" והוא כולל בו שני דיסקים. בדיסק הראשון לקט שירים של הלהיטים הכי גדולים, ובדיסק השני חומר חדש ושירים חדשים מבית "שיידי רקורדס" ושיתופי פעולה עם D12, Slaughterhouse, Bad Meets Evil, הראפר Yelawolf ו-Skylar Grey. אלבום זה מציין 15 שנה לפעילות חברת התקליטים שהקים, "שיידי רקורדס", וכמו כן הוא האלבום ה-15 שמופק על ידי חברה זאת (לא כולל אלבומי היחיד של אמינם). השיר הראשון, הכולל שיתוף פעולה עם הזמרת סיה, השתחרר בתור שיר הנושא לסרט "נקודת שוויון" בכיכובו של דנזל וושינגטון, ושמו Guts Over Fear. בשיר השני ששמו "Detriot VS Everybody" השתתפו הזמרת Dej Loaf ואת הראפרים רויס דה "9'5, ביג שון ו-Danny Brown. השיר כולל שלל ראפרים מדטרויט והרעיון של השיר הוא פשוטו כמשמעו: דטרויט נגד כולם. בשנת 2017 החל להתבטא נגד נשיא ארצות הברית דונלד טראמפ בשיריו; הוא הזכיר אותו בשיר עם ביג שון ובשיר פריסטייל שביצע בטקס פרסי ה-BET לשנת 2017 וזכה לתהודה רבה. בדצמבר 2017 הוציא את אלבומו התשיעי, "Revival". ליציאתו קדמו הסינגלים "Walk on Water" עם ביונסה ו-"River" עם אד שירן. אלבום זה נכנס בילבורד 200 האמריקאי וכך הפך לאלבומו השמיני של אמינם שנכנס לרשימה בצורה רצופה. אמינם הפך לאמן הראשון שלו שמונה אלבומים רצופים שהגיעו לראש מצעד הבילבורד. לאחר שחרור האלבום נמכרו 197,000 עותקים בשבוע הראשון. האלבום ספג ביקורות מעורבות ממבקרי מוזיקה. באוגוסט 2018 הוציא אלבום נוסף, עשירי במספר, בשם "Kamikaze". יציאת האלבום לא דווחה לפני פרסומו, והוא היה אלבום האולפן השני של אמינם בתקופה של שמונה חודשים. האלבום כולל שיר נושא לסרט ונום, הקרוי על שם הסרט. באלבום הוא יצא כנגד "מאמבל ראפ", נגד אומנים כגון Lil Pump, Tyler The Creator, Machine Gun Kelly ועוד. בנוסף יצא גם כנגד המבקרים שקטלו את האלבום התשיעי שלו "Revival". בעקבות השיר "not alike" (שיצר עם Royce Da 5'9) בו קטל את Machine Gun Kelly על רקע ציוץ שלו בטוויטר על היילי. קלי הגיב עם שיר משלו בשם "Rap Devil" שלעג לאמינם, עליו הגיב אמינם עם השיר "KILLSHOT". השיר הגיע למקום השלישי במצעד הבילבורד הוט 100, למקום השני ב-Hot R&B/Hip-Hop Songs, ונכנס למצעדים במדינות רבות אחרות. האלבום נכנס לראש רשימת בילבורד 200, והפך לאלבום התשיעי ברצף של אמינם שנכנס לרשימה. בשבוע הראשון להוצאת האלבום נמכרו 434,000 עותקים פיזיים, והאלבום הוכרז כאלבום פלטינה על ידי איגוד תעשיית ההקלטות האמריקאי בדצמבר של אותה השנה. ב-3 במאי 2019 יצא שיר של הראפר לוגיק בשיתוף פעולה עם אמינם, "Homicide". השיר הצליח רבות בשל החיבור של שני האומנים הגדולים בתחום הראפ בשיר אחד. השיר מכר יותר מ-500,000 עותקים והגיע למקום החמישי במצעד הבילבורד הוט 100 ולמקום השני ב-Hot R&B/Hip-Hop Songs. ב-17 בינואר 2020 הוציא את אלבומו האחד עשר, "Music to Be Murdered By". יציאת האלבום לא דווחה לפני פרסומו, בדומה לאלבומו הקודם, "Kamikaze". האלבום הגיע למקום הראשון בבילבורד 200, ומכר 279,000 יחידות שוות ערך לאלבום בשבוע הראשון שלו. לאחר מכן, אמינם הפך לאמן הראשון שיש לו עשרה אלבומים רצופים לראשונה במקום הראשון בארצות הברית ואחד משישה אמנים שהוציאו לפחות עשרה אלבומים מספר 1 בארצות הברית. מבקרי מוזיקה שיבחו את היכולות הלירקליות של אמינם ואת ההפקה המשופרת לאחר קמיקזה, בעוד שהביקורת הופנתה כלפי מבנה השיר הנוסחתי של האלבום, חוסר החדשנות וערך ההלם. המילים של "Unaccomodating", שבהן התייחס אמינם לפיגוע מנצ'סטר ארנה ב-2017, גררו ביקורת משמעותית, כאשר מבקרים רבים מצאו את המילים מעוררות התנגדות. ראש עיריית מנצ'סטר גינה את מילות השיר, ותיאר אותן כ"פוגעות שלא לצורך וחוסר כבוד עמוק". מילות השיר זכו גם לביקורת נרחבת מצד קרובי משפחה של הקורבנות ומעורבים אחרים בפיגוע. ב-9 בפברואר 2020, מאת'רס ביצע את "Lose Yourself" בטקס פרסי האוסקר ה-92. ב-9 במרץ 2020, הקליפ לשיר "Godzilla" שוחרר ביוטיוב דרך הערוץ של Lyrical Lemonade. בסרטון מופיעים מייק טייסון וד"ר דרה. ב-5 באפריל 2020, מת'יו יוז, הומלס בן 26, פרץ לביתו של אמינם, על פי הדיווחים שבר חלון מטבח עם אבן ריצוף. אמינם התעורר עם יוז עומד מאחוריו והוא אמר שהוא שם כדי להרוג אותו. יוז היה על ערבות של 50,000 דולר במזומן והואשם בפלישה מדרגה ראשונה לבית ובהרס זדוני של רכוש. ב-18 בדצמבר 2020 יצאה מהדורת דלוקס של האלבום, בשם Music to Be Murdered By – Side B. בדומה לשני האלבומים הקודמים של אמינם, הוא יצא ללא כל הודעה מוקדמת. הוא מכיל דיסק בונוס עם שש עשרה רצועות חדשות. יציאת האלבום לוותה בקליפ ל-"Gnat", בבימויו של קול בנט. Music to Be Murdered By – Side B צפויה להופיע לראשונה ב-Billboard 200 במקום ה-3. ברצועה "Zeus", הוא מתנצל בפני ריהאנה על שיר בו הוא צידד בכריס בראון, שהודה בתקיפה חמורה שכללה אותה ב-2009. ב-28 בספטמבר 2021, הוא הכריז ברשתות החברתיות שלו שהוא יופיע בשיר עם פולו G ומוזי בשם "Last One Standing" של Skylar Grey לפסקול הסרט, Venom: Let There Be Carnage, שיצא ב-30 בספטמבר 2021. ב-29 בספטמבר 2021, אמינם ו-Union Joints פתחו מסעדת ספגטי ב-2131 Woodward Ave בדטרויט. הוא נקרא על שם המילים "כפות הידיים שלו מזיעות, הברכיים חלשות, הידיים כבדות / יש כבר קיא על הסוודר שלו, הספגטי של אמא" מהשיר "Lose Yourself" שהפך למם אינטרנטי.[דרוש מקור] ב-13 בפברואר 2022, הופיע בהופעת המחצית בסופרבול 56 (אנ') בה ד"ר דרה אירח את האמנים אותם גילה במשך הקריירה שלו. לצד סנופ דוג, מרי ג'יי בלייג', 50 סנט וקנדריק לאמאר. בשנת 2023 אפיק גיימס הכריזה כי אמינם צפוי להיות במשחק פורטנייט, והוא הולך לערוך מופע של השירים שלו כחלק מאירוע שהולך לקרות בתאריך 2 בדצמבר 2023 כחלק מאירוע סוף העונה של עונת ה־OG. ב-13 במרץ 2024, עלה לערוץ יוטיוב של קול בנט וידאו הקליפ לשיר "Doomsday pt2" ביחד עם אמינם. באפריל 2024, אמינם הכריז על אלבום חדש בשם The Death of Slim Shady (Coup De Grâce) שיצא ב-12 ביולי של אותה השנה. זהו אלבום האולפן ה-12 של אמינם ותואר כסוף הפרסונה של "סלים שיידי". אמינם נקב בשמות של מספר ראפרים שהשפיעו עליו, ביניהם קול ג'י ראפ, מאסטה אייס, ביג דדי קיין, אייס-טי, אל אל קול ג'יי, ביסטי בויז, ראן די אם סי, ראקים ו-Boogie Down Productions.[דרוש מקור] בספר "How to Rap" נאמר עליו: "אמינם הקשיב להכול וזה מה שהפך אותו לאחד הגדולים." בספר זה ראפרים רבים אחרים משבחים היבטים שונים מטכניקה שלו: נושאי שירים הומוריסטיים, חיבור עם הקהל, שימור קונספטים לאורך סדרה של אלבומים, חרוזים מסובכים, חרוזים מרובי הברות, קצבים מסובכים, הגייה ברורה והשימוש במלודיה ובסינקופה. אמינם נודע בכך שהוא כותב את רוב המילים לשיריו על דפים (נכתב באוטוביוגרפיה שלו "The way I am"), לוקח מספר ימים או שבוע כדי לכתוב מילים והיותו "מכור לעבודה". אמינם משתמש באלטר אגו בשיריו לסגנונות ראפ ולנושאים שונים. האלטר אגו הידוע ביותר שלו, Slim Shady, הופיע לראשונה ב-Slim Shady EP והיה ב-The Slim Shady LP, The Marshall Mathers LP, The Eminem Show, Encore, Relapse, The Marshall Mathers LP 2 ו-Kamikaze. בפרסונה זו, השירים שלו אלימים ואפלים, עם טוויסט קומי. אמינם המעיט ב-Slim Shady ב-Recovery כי הוא הרגיש שזה לא מתאים לנושא האלבום. דמות נוספת היא קן קניף, הומוסקסואל שמצחיק את השירים של אמינם. קן נוצר ושיחק במקור על ידי הראפר מדטרויט אריסטו באלבום Slim Shady, שם קניף עושה שיחת מתיחה לאמינם. ויכוח לאחר יציאת האלבום הניע את אמינם להשתמש בדמות קניף ב-Marshall Mathers ובאלבומים מאוחרים יותר (למעט Encore וה-Recovery). בתור זמר לבן שעוסק בז'אנר מושפע על ידי אמנים שחורים, השוו את אמינם לאלביס פרסלי; בעוד שבתור כותב השוו אותו לבוב דילן. ניקולס פייטון (אנ') אמר על אמינם שהוא "הביקס ביידרבק של היפ-הופ". אמינם ו-KJ-52 (אנ') מושווים זה לזה לעיתים קרובות, כאשר נאמר על KJ-52 שהוא "המשלים הנוצרי של אמינם". כשאמינם הצליח להגיע למכירות מולטי פלטינה של אלבומיו, חברת התקליטים אינטרסקופ הבטיחה לו לייבל הקלטות משלו. הוא והמנהל האישי שלו פול רוזנברג, הקימו את שיידי רקורדס בסוף שנת 1999. לאחר שהלייבל הוקם, הוא החתים את חבריו מדטרויט ללהקת D12 ואת הראפר אובי טרייס בלייבל. בשנת 2002 אמינם החתים את הראפר 50 סנט דרך שותפות עסקית בין הלייבל שיידי רקורדס ללייבל של ד"ר דרה אפטרמת' אנטרטיינמנט. בשנת 2003 אמינם וד"ר דרה החתימו את הראפר מאטלנטה Stat Quo (אנ') בשיידי רקורדס ובאפטרמת'. DJ Green Lantern (אנ') התקליטן הקודם של אמינם היה חתום בשיידי רקורדס עד שוויכוח מר שהתעורר בין 50 סנט לראפר Jadakiss (אנ') שהכריח אותו לנטוש את הלייבל, והא לא עובד יותר עם אמינם. דה אלכמיסט החליף אותו, והוא נחשב לתקליטן ההופעות הרשמי של אמינם. בשנת 2005, אמינם החתים ראפר נוסף מאטלנטה בשם Bobby Creekwater (אנ') בלייבל, יחד עם הראפר מהחוף המערבי Cashis (אנ').‏ ב-5 בדצמבר 2006, שיידי רקורדס הוציאה אלבום אוסף בשם "Eminem Presents: The Re-Up". האלבום החל את דרכו כמיקסטייפ, אבל אמינם הבין שהחומר שהצטבר טוב יותר משציפה והוציא אותו כאלבום מלא. האלבום היה אמור לקדם אמנים חדשים שהוחתמו בלייבל, כגון Stat Quo, Cashis ו-Bobby Creekwater.‏ להקת D12, אליה הצטרף אמינם באמצע שנות ה-90, וכללה חמישה אמני ראפ נוספים, זכתה להכרה והצלחה בעקבות הצלחתו של אמינם. ב-2001 הוציאו חברי הלהקה את האלבום "Devil's Night".‏ הסינגל הראשון מתוכו, "Purple Pills", צונזר כשיצא אל רשתות הרדיו והטלוויזיה, בשל עיסוקו בסמים ומיניות באופן בוטה. אחריו יצא הסינגל השני "Fight Music", אך זה לא הצליח. ואחריו D12 לקחו הפסקה של שלוש שנים מהקלטות. בשנת 2004 הוציאו את אלבומם השני D12 World, שכלל את הסינגל הפופולרי "My Band".‏ כל חברי הלהקה התארחו באלבומים של אמינם מאז The Marshall Mathers LP. באפריל 2006 אחד מחברי הקבוצה (וחבר הילדות הטוב ביותר של אמינם) הראפר פרוף, נרצח במועדון "Brawl" בדרך 8 מייל בדטרויט, רצח שהתקבל בהלם ובכאב בקרב אמינם וחברי הלהקה. אמינם לקח את האירוע באופן קשה והסתגר בביתו, והעבודות על האלבום השלישי נדחו. לאחר מות פרוף הוציאה הלהקה ב-21 במאי 2008 מיקסטייפ ללא אמינם בשם " Return of the Dozen Vol. 1" לאחר מכן בשנת ב-12 באפריל 2011 שוחרר מיקסטייפ המשך בשם "Return of the Dozen Vol. 2" שבו אמינם מתארח בשיר "Fame". על אף ששיחק בתפקיד קטן בסרט "The Wash" בשנת 2001, אמינם החל את קריירת המשחק ההוליוודית שלו באופן רשמי בסרט "8 מייל", שיצא לאקרנים בנובמבר 2002. לטענתו, הסרט אינו מייצג את חייו האישיים, אלא יותר מייצג את הגדילה של אנשים בדטרויט. הוא הקליט כמה שירים חדשים לדיסק הפסקול של הסרט, כולל השיר "Lose yourself" שאיתו זכה בפרס האוסקר לשיר הטוב ביותר בשנת 2003. עם זאת, אמינם לא הגיע לטקס האוסקר על מנת להופיע ולקבל את הפרס, ושותפו לכתיבת השיר לואיס רסטו קיבל במקומו את הפרס. אמינם השתתף בכמה תפקידי דיבוב, ביניהם ניתן למנות את משחק הווידאו "Fifty Cent: Bulletproof", שבו הוא מדבב את קולו של שוטר זקן ומושחת בעגה אפרו-אמריקאית, וכמה הופעות אורח בתוכנית הטלוויזיה שיחות מלוכלכות של הקומדי סנטרל. תפקיד משמעותי נוסף בו לקח חלק הוא דיבוב של דמות מצוירת בדמות שלו, בסרט המצויר האינטרנטי "The Slim Shady Show", שלאחר מכן נמכר גם בחנויות ה-DVD. הוא גם התמודד על תפקיד בסרטו של דייוויד רייס "ג'אמפר" בשנת 2008, אחרי שהשחקן טום סטארידג‘ פוטר שבועיים אחרי תחילת הצילומים. לאחר עזיבתו, לבמאי הסרט נוצרה בעיה של אי התייצבות שחקנים מפורסמים לסרט, ובעקבות כך שקל להכניס שחקנים אחרים לתפקיד. לבסוף הוא בחר בשחקן היידן כריסטנסן על פני אמינם. בנוסף, הייתה לו גם הופעה קצרה בסרט "Funny People" בשנת 2009, שבו גילם וויכוח עם השחקן ריי רומנו. אמינם גם הופיע ביחד עם כריסטינה אגילרה בפרק הסיום שנקרא "Lose Yourself" בעונה השביעית של הסדרה "הפמליה", בתפקיד עצמו. ב-13 בדצמבר 2010, הודיע המגזין "Deadline Hollywood" שאמינם יככב בסרט הדרמה "Southpaw" שיצא בשנת 2011. ב-11 בדצמבר בשנת 2014, בלוס אנג׳לס, יצא לראשונה הסרט "ראיון סוף", בכיכובם של סת' רוגן, ג׳יימס פרנקו וליזי קפלן, בו אמינם מגלם את עצמו בתחילת הסרט. הקטע הוא מעין מערכון שבו מסופר שאמינם הוא למעשה הומוסקסואל, ושכל האמירות ההומופביות שלו הן למעשה שובל של רמזים. המערכון יצר בלבול רב ברשת וזכה לצפיות רבות. ב-19 ביולי 2017 הושקה סדרת פרקים דוקומנטריים על דוקטור דרה והצלחתו המקצועית בה אמינם משתתף. ערך מורחב – דיסקוגרפיה של אמינם 1996: Infinite 1999: The Slim Shady LP 2000: The Marshall Mathers LP 2002: The Eminem Show 2004: Encore 2009: Relapse 2010: Recovery 2013: The Marshall Mathers LP 2 2017: Revival 2018: Kamikaze 2020: Music to Be Murdered By 2024: The Death of Slim Shady (Coup de Grâce) 1997: The Slim Shady EP Devil's Night :2001 2002: Music from and Inspired by the Motion Picture 8 Mile D12 World :2004 2005: Curtain Call: The Hits 2006: Eminem Presents: The Re-Up 2009: Relapse: Refill Hell: The Sequel :2011 2022: Curtain Call 2 2000: The Up in Smoke Tour 2000: E 2002: All Access Europe 2005: Eminem Presents the Anger Management Tour 2005: Live from New York City The Slim Shady LP Tour :1999 2000: Up in Smoke Tour 2000-05: Anger Management Tour 2010: The Home & Home Tour 2010-13: The Recovery Tour Rapture Tour: 2014 The Monster Tour (with Rihanna) :2015-16 2017: Revival Tour Rapture Tour: 2019 2000 – Da Hip Hop Witch 2001 – The Wash 2002 – 8 מייל 2009 – Funny People 2011 – Shady Talez 2013 – Have Gun – Will Travel 2014 – ראיון סוף 2017 – Bodied אתר האינטרנט הרשמי של אמינם (באנגלית) אמינם, ברשת החברתית פייסבוק אמינם, ברשת החברתית אקס (טוויטר) אמינם, ברשת החברתית אינסטגרם אמינם, סרטונים בערוץ היוטיוב אמינם, ברשת החברתית Goodreads אמינם, במסד הנתונים הקולנועיים IMDb (באנגלית) אמינם, באתר AllMovie (באנגלית) אמינם, באתר Rotten Tomatoes (באנגלית) אמינם, באתר Metacritic (באנגלית) אמינם, במסד הנתונים הקולנועיים KinoPoisk (ברוסית) אמינם, באתר אפל מיוזיק (באנגלית) אמינם, באתר ספוטיפיי אמינם, באתר סאונדקלאוד (באנגלית) אמינם, באתר Last.fm (באנגלית) אמינם, באתר AllMusic (באנגלית) אמינם, באתר MusicBrainz (באנגלית) אמינם, באתר דיזר אמינם, באתר Yandex.Music (ברוסית) אמינם, באתר Discogs (באנגלית) אמינם, באתר Songkick (באנגלית) אמינם, באתר Genius אמינם, באתר SecondHandSongs אמינם, באתר MOOMA (בארכיון האינטרנט) אמינם, באתר בילבורד (באנגלית) אמינם, באתר טיידל (באנגלית) אמינם, באתר אמזון מיוזיק אמינם נגד "אמריקה הלבנה": על התחייה ג'ון קרמאניקה | ניו יורק טיימס, מה באמת מסתתר באוטוביוגרפיה של אמינם?, באתר הארץ, 29 באוקטובר 2008 אור ברנע, שובו של הבאד בוי, באתר ynet, 13 במרץ 2009 אור ברנע, אמינם על הסכין, באתר ynet, 17 במאי 2009 איל רוב‏, הלבן של האין: על "Recovery" של אמינם, באתר וואלה, 6 ביולי 2010 אור ברנע, אמינם: עדיין המלך, גם לדעתו, 13 ביוני 2011 מתן שרון, לבן בחלום שחור: אמינם חוגג 40 שנה של חוסר מזל, באתר nrg‏, 17 באוקטובר 2012 נועה הרשקוביץ‏, אמינם חוגג 40: מי שונא אותו ולא יגיד מזל טוב?, באתר וואלה, 18 באוקטובר 2012 מתן שרון‏, "The Marshall Mathers LP 2": לא אמינם בשיאו, ועדיין אלבום כביר, באתר וואלה, 6 בנובמבר 2013 אבי גולדברגר‏, געגועים לבוש: אמינם ו-N*E*R*D חוזרים באלבומים עם הרבה פוליטיקה ומעט ברק, באתר וואלה, 24 בדצמבר 2017 אמינם, באתר אנציקלופדיה בריטניקה (באנגלית) "Lefalaja.com". Lefalaja.com. אורכב מ-המקור ב-2010-08-29. נבדק ב-2010-05-24. Montgomery, James (2009-12-08). "Eminem Is The Best-Selling Artist Of The Decade – News Story | Music, Celebrity, Artist News | MTV News". Mtv.com. נבדק ב-2010-05-21. "Star Story Eminem – Docs – Direct Star". Directstar.fr. 2010-10-14. אורכב מ-המקור ב-2011-06-16. נבדק ב-2011-06-14. "Michael Jackson, the Beatles, Bob Dylan, Led Zeppelin and the Rolling Stones Top... – NEW YORK, Aug. 25 /PRNewswire/". New York: Prnewswire.com. 2010-08-25. נבדק ב-2010-10-26. "The Immortals: The First Fifty". Rolling Stone Issue 946. Rolling Stone. נבדק ב-8 ביולי 2008. {{cite web}}: (עזרה) "Eminem Will Score Biggest Sales Week of 2010". Rolling Stone. 2009-06-24. נבדק ב-2010-08-12.(הקישור אינו פעיל, 7.10.2021) MTV Top 10 | Ep. 1 | Pop Icons #07 | Eminem | MTV Top 10 – episode 1deMTV Top 10 | Vídeo | MTV Portugal. Mtv.pt. Retrieved on 2010-12-21.(הקישור אינו פעיל, 7.10.2021) אמינם מסביר את מקור השם שלו, באתר יוטיוב Eminem, All Grown Up? Rapper to Release Tell-All(הקישור אינו פעיל, 7.10.2021)" TV Guide. October 21, 2008. Retrieved on October 22, 2008. "Eminem's criminal record", BBC News, April 11, 2001. Retrieved on July 8, 2008. Marshall (Eminem) Mathers and Kimberley Scott Marriage Profile About.com. Retrieved on July 3, 2008. Eminem and Kim to divorce again BBC; retrieved on July 3, 2008. Eminem divorces for second time BBC; retrieved on July 3, 2008. "Eminem & Wife Reunion Denied". National Ledger. 8 בפברואר 2010. אורכב מ-המקור ב-2010-02-11. נבדק ב-10 פבר' 2010. {{cite web}}: (עזרה) Steven J. Horowitz, Eminem Reveals He Will Become a Grandpa in Emotional Video for ‘Temporary’, Variety, ‏2024-10-03 (באנגלית אמריקאית) Bozza, 2003, p.69 "Tour tickets available for a price". The 411 Online. נבדק ב-2008-04-23. "Eminem Gets Two Years' Probation In Weapon Case". MTV. נבדק ב-2008-04-23. van Horn, Teri (2001-06-28). "Eminem Gets Probation". MTV News. נבדק ב-2008-01-30. "Ceoworld.biz". Ceoworld.biz. אורכב מ-המקור ב-2010-08-25. נבדק ב-2010-05-24. "Crainsdetroit.com". Crainsdetroit.com. 2009-09-23. נבדק ב-2010-05-24. "Apple, Eminem headed for trial as talks break down," Stempel, Jonathan, 2009 September 23, reuters.com "Eminem's Music Publisher, Apple Settle Dispute". Cbsnews.com. 2009-10-06. ארכיון מ-2009-10-09. נבדק ב-2010-09-12. McGee, Tiffany (4 במאי 2009). "Eminem Bounces Back from 20-Pill-a-Day Addiction". נבדק ב-28 בנובמבר 2010. {{cite web}}: (עזרה) "Has Eminem Gone The Way Of Mase And MC Hammer?". MTV News. 2002-03-04. נבדק ב-2008-04-23. "Eminem in rehab". Australian Broadcasting Corporation. ארכיון מ-2007-02-06. נבדק ב-2008-04-23. "Drug of choice: Fame can be its own drug but for a select few, it's just not enough". Chicago Sun-Times. אורכב מ-המקור ב-2012-05-26. נבדק ב-2008-04-23. "Eminem considered suicide". idiomag. 2009-05-13. נבדק ב-2009-05-14. "Eminem Disses Mariah for Denying Relationship". people magazine. 2009-05-13. נבדק ב-2009-06-14. Eminem Says Nick Cannon Misinterpreted Mariah Carey Dis. MTV News. Nick Cannon Fires Back At Eminem Over Mariah Carey Dis. MTV News. Nick Cannon Insists: No Beef With Eminem Over Mariah Carey Dis. MTV News. Is Mariah Carey's 'Obsessed' Directed At Eminem? MTV News. Eminem Slams Mariah Carey, Nick Cannon In New Diss Track, 'The Warning'. MTV News. Kuperstein, Slava (2010-09-13). "Nick Cannon Releases Eminem Diss Track". HipHopDX. אורכב מ-המקור ב-2010-10-28. נבדק ב-2010-10-26. Bozza, 2003, p.14 Bozza, 2003, p.15 "Eminem biography". Eminem.com. Interscope Records. אורכב מ-המקור ב-2008-02-13. נבדק ב-2008-04-23. Bozza, 2003, p.16 Anziri, Jon (2002). "Royce da 5'9 — Biography". Allmusic. נבדק ב-2008-01-30. Ankeny, Jason; Torreano, Bradley (2006). "Eminem — Biography". Allmusic. נבדק ב-2008-01-30. Drumming, Neil (14 בפברואר 2001). "Smut Peddlers: Split-Level Raunch". Washington Post. אורכב מ-המקור ב-2012-05-26. נבדק ב-2008-09-09. {{cite news}}: (עזרה) Dearborn, Matt; Duke (1 בדצמבר 2005). "Interview: His name is not Slim Shady". University Wire. אורכב מ-המקור ב-2012-07-23. נבדק ב-2008-09-09. {{cite news}}: (עזרה) Anish, Chandy. Eminem Biography. http://www.buzzle.com/editorials/4-28-2005-69211.asp "Eminem". מגזין בילבורד. ארכיון מ-2008-04-18. נבדק ב-2008-04-23. "Timeline". Rock on the Net. נבדק ב-2008-04-23. "Eminem and his ex-wife remarry". St. Petersburg Times. נבדק ב-2008-04-23. "Eminem Bounces Britney From Top Spot". Rolling Stone. ארכיון מ-2008-04-01. נבדק ב-2008-04-23. Bozza, 2003, p.60 Basham, David (10 בפברואר 2001). "Eminem, Elton John To Duet At Grammys". MTV News. נבדק ב-30 בדצמבר 2009. {{cite web}}: (עזרה) Basham, David (22 בפברואר 2001). "Eminem, Elton's 'Stan' Duet Proves Anticlimactic". MTV News. נבדק ב-30 בדצמבר 2009. {{cite web}}: (עזרה). Pareles, Jon (2000-07-17). "Four Hours Of Swagger From Dr. Dre And Friends". The New York Times. נבדק ב-2008-05-24. Bozza, 2003, p.70 "Top 50 Global Best Selling Albums for 2002 (physical and digital album formats included)"(הקישור אינו פעיל, 7.10.2021). IFPI. (PDF) "Secret Service checks Eminem's 'dead president' lyrics". CNN. 2003-12-06. נבדק ב-2008-02-01. Erlewine, Stephen Thomas (2004). ""Encore" – Overview". Allmusic. נבדק ב-2007-09-17. Reid, Shaheem (2004-10-25). "Eminem's 'Mosh' Video Hits the Internet". MTV News. נבדק ב-2008-02-01. Reid, Shaheem (2004-10-20). "Eminem Targets Bush on New Track 'Mosh'". MTV News. נבדק ב-2008-02-01. "Race for the White House: Eminem joins fight.(News)". The Mirror. אורכב מ-המקור ב-2012-05-26. נבדק ב-2008-04-23. "The Funeral – New Eminem Album". 1st Row Seats. אורכב מ-המקור ב-2009-05-13. נבדק ב-2008-04-23. "Eminem Remarries Ex-Wife Kimberly". מגזין People. 2006-01-16. נבדק ב-2010-08-12. "Eminem's "Curtain Call," 3 New Songs, and Bonus Live Performance". RapSearch.Com. Retrieved 2010-07-17. Harris, Chris (2005-12-14). "Eminem Scores Fourth #1 Bow With Curtain Call". mtv.com. MTV Networks. (הקישור אינו פעיל, 7.10.2021)"Gold & Platinum: Searchable Database" Recording Industry Association of America. Retrieved 2010-07-16. Robert Hilburn (September 23, 2007). Dr. Dre, mix marathon man L.A. Times. Retrieved September 22, 2007. "RapBasement.com – Guess Who's Back, Back Again, Shady's Back, Tell A Friend (September 19, 2008)". Rapbasement.com. 2008-09-19. נבדק ב-2010-05-24. Jokesta (September 19, 2008). Reps Confirm New Eminem Album May Hit Stores 4th Quarter DefSounds. Retrieved September 20, 2008. "Eminem Gives Details On His Relapse". Rapbasement.com. 2008-12-12. נבדק ב-2010-05-24. "Eminem Relapses Twice; 2 NEW Albums Coming". Rapbasement.com. 2009-03-05. נבדק ב-2010-05-24. Strause, Jackie (2009-06-02). "Enimen stunt faked". Nypost.com. אורכב מ-המקור ב-2012-09-04. נבדק ב-2010-05-24. Kaufman, Gil (2009-11-02). "– Eminem Rocks New Orleans' Voodoo Fest With First Full Concert of 2009". Mtv.com. נבדק ב-2010-05-24. "Eminem Speaks On New Album Recovery". Rap Radar. 2010-04-14. אורכב מ-המקור ב-2015-09-28. נבדק ב-2010-05-21. Kaufman, Gil (30 ביוני 2010). "Eminem Notches Year's Highest Debut With Recovery". MTV. נבדק ב-2010-07-01. {{cite web}}: (עזרה) Caulfield, Keith (30 ביוני 2010). "Eminem's 'Recovery' Explodes At No. 1 on Billboard 200 With 741,000". Billboard. נבדק ב-2010-07-01. {{cite web}}: (עזרה) "Eminem Album & Song Chart History". Billboard. Nielsen Business Media. Jacobs, Allen (2010-11-24). "Hip Hop Album Sales: The Week Ending 11/21/2010 | Get The Latest Hip Hop News, Rap News & Hip Hop Album Sales". HipHopDX. אורכב מ-המקור ב-2012-10-01. נבדק ב-2010-11-25. Jacobs, Allen. "Eminem to perform at 2010 BET awards". אורכב מ-המקור ב-2012-10-01. נבדק ב-2010-06-18. "Eminem And Jay-z Announce More "Home & Home" Dates". "Top Rappers | Top 10 Rappers Of The 21st Century | Photos | OnTV"(הקישור אינו פעיל, 7.10.2021). BET.com. Retrieved 2010-11-16. "MTV VMA Recap: Stage Rewind with Eminem, Rihanna, Taylor, Kanye and Bieber". 2010-09-13. Singersroom.com. Cantor, Paul (2010-10-24). "Eminem Is The Hottest MC In The Game!". MTV Networks. The 2010 HipHopDX Year End Awards | Discussing Lil' Wayne, Drake & Many More Hip Hop Artists. HipHopDX (2010-12-13). Retrieved on 2010-12-21. "Rihanna and Eminem to make a Love the Way You Lie sequel". 2010-10-19. Theboombox.com "Nicki Minaj Gets 'Revenge' with Eminem". Rap-Up.com. New Eminem Album Coming Before 2011? | Get The Latest Hip Hop News, Rap News & Hip Hop Album Sales. HipHopDX (2010-11-12). Retrieved on 2010-12-21. T.I. f. Eminem – All She Wrote | New Hip Hop Music & All The New Rap Songs 2010. HipHopDX (2010-11-21). Retrieved on 2010-12-21. Dr. Dre f. Eminem – I Need a Doctor | New Hip Hop Music & All The New Rap Songs 2010. HipHopDX (2010-11-17). Retrieved on 2010-12-21. Eminem is working on a new album | Aftermathmusic.com סגול 59, עכבר העיר, אמינם: כוכב הפופ של עולם הראפ, באתר הארץ, 8 בנובמבר 2013 Revival by Eminem (באנגלית), נבדק ב-2019-01-30 BBC - Radio 1 - Playlist, web.archive.org, ‏2018-01-06 Eminem's 'Kamikaze' Set for No. 1 Debut on Billboard 200 Albums Chart, Billboard אמינם זהב ופלטינה, קמיקזה, באתר איגוד תעשיית ההקלטות האמריקאי Jason Lipshutz, Friday Music Guide: New Music From Eminem, Katy Perry, Ice Spice & Central Cee and More, Billboard, ‏2024-07-12 (באנגלית אמריקאית) בן שלו, האלבום החדש של אמינם בקושי מצדיק האזנה, באתר הארץ, 18 ביולי 2024 "Eminem". אנציקלופדיה בריטניקה. נבדק ב-2008-04-23. "Re-Up CD". Encore. אורכב מ-המקור ב-2008-04-11. נבדק ב-2008-04-23. Smith, Kerry (במאי 2006). "D12 > Biography". Allmusic. נבדק ב-2008-05-23. {{cite web}}: (עזרה) Jenison, David (2001-06-27). "Music Fans Possessed by "Devil"". E!. נבדק ב-2008-04-23. Elson, Rachel F. "Eminem Naps Through His Oscar Victory". מגזין People. נבדק ב-2008-08-08. "VU Games, Eminem, and Dr. Dre debut 50 Cent: Bulletproof". Xbox Solution. אורכב מ-המקור ב-2007-01-15. נבדק ב-2008-04-23. "Eminem Almost Had Hayden Christensen's Role In 'Jumper'". MTV News. נבדק ב-2008-04-23.(הקישור אינו פעיל, 7.10.2021) "Eminem, Aguilera to Appear on Entourage Season Finale". TVGuide.com. 29 ביוני 2010. נבדק ב-30 ביוני 2010. {{cite web}}: (עזרה) Fleming, Mike. (2010-12-13) DreamWorks Teams With Eminem And Kurt Sutter For ‘Southpaw’ –. Deadline.com. Retrieved on 2010-12-21.